proxectonos/corpus_dominio_legal_administrativo_tmp huggingface dataset:
31/08/2011 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
11065-EV. Nomeamento persoal eventual 2008-08-05

Pola resolución de data 05/08/2011, e de conformidade co acordado polo Pleno da Corporación sobre número, características e retribucións do persoal eventual, para realizar funcións de confianza e asesoramento, e tendo en conta o especificado no art.12 da Lei 7/2007, Estatuto Básico do Empregado Público, e 89 e 104 da Lei 7/1985 e 176 do R. D. Lexislativo 781/1986, a Presidencia acordou nomear persoal eventual, para ocupar o posto de traballo de confianza e asesoramento asimilados a efectos retributivos ao Subgrupo e Nivel de Complemento de Destino e co réxime de dedicación que de seguido se indican, á persoa que así mesmo se relaciona e con efectos á data que tamén se indica: O que se fai público para xeral coñecemento e efectos, conforme coa normativa de referencia. A Coruña, 24 de agosto de 2011 A Presidenta en funcións A Secretaria Xeral actal. Mª Dolores Faraldo Botana Mª Amparo C. Taboada Gil Vicepresidenta 1ª
31/08/2011 | Administración LocalMunicipal
Cerceda
Secretaría
Contratación do servicio de actividades deportivas e culturais, días temáticos e campamentos urbanos

ORGANISMO: CONCELLO DE CERCEDA 2. OBXECTO DO CONTRATO: Prestación do servizo de actividades deportivas e culturais, organización de días temáticos e a realización dos campamentos urbanos de verán e nadal.3. PRAZO DE EXECUCIÓN: O prazo máximo de execución do contrato será de dous anos máis un de prórroga. a) Tramitación: urgente. b) Procedemento: ABERTO con multiplicidade de CRITERIOS.5. ORZAMENTO DE LICITACIÓN A) Orzamento sen I. V. E.: 120.370,37 € B) Imposto sobre o Valor Engadido (I. V. E.): 9.629,63 € C) Orzamento TOTAL (A+B): 130.000 € 6. GARANTÍA PROVISIONAL: non se esixe.7. GARANTÍA DEFINITIVA: 5% do importe da adxudicación I. V. E. excluído. a) Clasificación: non se esixe Data límite de presentación de ofertas: nas horas de oficina de 9.00 a 14.00 horas, no rexistro xeral do Concello, dentro do prazo de 10 días naturais contados dende o seguinte ao da publicación do anuncio de licitación no BOP.www.cerceda.es 981 685001 Os gastos correspondentes aos anuncios da licitación serán por conta do adxudicatario. Cerceda, 29 de agosto de 2011. O Alcalde-Presidente, José García Liñares
31/08/2011 | Administración LocalMunicipal
A Baña
Taller aluminio

Solicitada nesta Alcaldía por ALUMINIOS RAMOS FREITA, S. L. licenza municipal para “LEGALIZACIÓN DE ACTIVIDAD PARA NAVE ALAMACÉN Y TALLER DE ALUMINIO”, no lugar de Trece, parroquia de A Riba e en cumprimento do Decreto 133/2008, do 12 de xuño, no que se regula a avaliación da incidencia ambiental, sométese a información pública polo período de vinte días hábiles, que comezarán a contarse dende o día seguinte ao da inserción do presente edicto no BOP e no DOGA, coa finalidade de que durante o mesmo poida examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar e formular por escrito as reclamación ou observacións que se estimen oportunas. A Baña, 22 de Agosto de 2011. O Alcalde en funcións Asdo.- Manuel Tourís Fernández
31/08/2011 | Administración LocalMunicipal
Santiago de Compostela
Secretaría Xeral
Decreto de ausencia do señor alcalde (de 25 de agosto a 1 de setembro 2011)

Con data 24 de agosto de 2011 ditouse o seguite decreto: “Por mor da miña ausencia dos dias 25 de agosto a 1 de setembro, ambos inclusive, e co fin de asegurar o correcto funcionamento da alcaldía, e consonte ás atribucións que me confire o artigo 124.5 da LRBRL, RESOLVO: Designar como alcalde en funcións a don Aamar Jose Lucio Torrejimeno Griñan, durante os días 25 de agosto a 1 de setembro, ambos inclusive. Santiago de Compostela, 24 de agosto de 2011. O ALCALDE, Asdo: Gerardo Conde Roa
31/08/2011 | Administración LocalMunicipal
Ames
Notificación iniciación expedientes sancionadores tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 18 de agosto de 2011 O Alcalde-Presidente Asdo: Santiago V. Amor Barreiro
31/08/2011 | Administración LocalMunicipal
Trazo
Conta Xeral exercicio 2010

Formulada e rendida a Conta Xeral do Presuposto desta Corporación correspondente ó exercicio de 2010, e informada pola Comisión Especial de Contas, exponse ó público cos documentos que a xustifican, na Secretaría deste Concello por espacio de quince días, contados a partir do seguinte ó da inserción do presente edicto no Boletín Oficial da Provincia, co obxecto de que os interesados poidan examinala e formular por escrito os reparos e observacións que estimen pertinentes durante dito prazo de exposición e oito días mais, de conformidade co que determina o artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Trazo, 23 de agosto de 2011. O Alcalde, Asdo. José Dafonte Varela.
31/08/2011 | Administración LocalMunicipal
Miño
Decreto de delegación de funcións da Alcaldía

Por mor da ausencia do alcalde do Concello de Miño, don Eduardo Marcos Gadalean Samoila, do día 5 ao 11 de agosto de 2011 (ambos inclusive) e co fin de asegurar o correcto funcionamento da alcaldía, e consonte ás atribucións que me confire a Lei 7/1985, de 2 de abril, reguladora das bases de réxime local, RESOLVO: Primeiro.- Delegar no Dionisio Manuel Boujida Rejos, don Jesús Veiga Sabín, o exercicio das funcións de Alcaldía durante os días 5 ao 11 de agosto de 2011 (ambos inclusive). Segundo.- Publicar o presente Decreto no Boletín Oficial da Provincia, notificar ao interesado e dar conta ao Pleno na primeira sesión ordinaria que se celebre. Miño, 4 de agosto de 2011 O alcalde Juan Antonio Maceiras Barros
31/08/2011 | Administración LocalMunicipal
Mugardos
Convocatoria de axudas á rehabilitación integral de edificios, vivendas e urbanización no ámbito das áreas de rehabilitación integral do Concello de Mugardos

Se procede á apertura do prazo de un (1) mes, contado a partir do día seguinte ao da publicación do presente anuncio no Boletín Oficial da Provincia da Coruña, para a presentación de solicitudes de novos demandantes de axudas á rehabilitación integral de edificios, vivendas e urbanización no ámbito das áreas de rehabilitación integral do Concello de Mugardos; ascendendo o importe total destas axudas á contía de 293.732,84 euros. Mugardos, 29 de agosto de 2011. O ALCALDE, Asdo. XOSE FERNANDEZ BARCIA
31/08/2011 | Administración LocalMunicipal
Valdoviño
Edicto exposición pública conta xeral exercicio 2010

En cumprimento do establecido no artigo 212 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, e unha vez informada pola Comisión Especial de Contas, exponse ao público a Conta Xeral correspondente ó exercicio 2010, por un prazo de quince días, durante os cales e oito máis os interesados poderán presentar as reclamacións, os reparos ou as observacións que estimen oportunas. En Valdoviño, a 22 de agosto de 2011 O alcalde Asdo.: José Antonio Vigo Lago
31/08/2011 | Administración LocalMunicipal
Bergondo
Intervención
Aprobación definitiva da modificación do Orzamento Xeral municipal para o exercicio económico 2011, suplemento de crédito

Unha vez que foi aprobada inicialmente polo Pleno do Concello a modificación do orzamento xeral municipal para o exercicio económico de 2011, suplemento de crédito, na sesión realizada o día 28 de xullo de 2011 e tras estar exposta ó público durante o prazo de quince (15) días, despois de anunciarse no Boletín Oficial da Provincia número 149 do 5 de agosto de 2011, segundo o que dispón o artigo 169 do Real Decreto Lexislativo 2/2004, de 5 de marzo, Texto refundido da lei reguladora das facendas locais, e o artigo 20 do Real decreto 500/1990, de 20 de abril, non se produxo ningunha reclamación durante o citado prazo, polo que se entende definitivamente aprobado. En consecuencia e, segundo dispoñen os artigos 127 do RDL 781/1986, de 18 de abril, e 169.3 do TRLRFL, publícase a modificación do orzamento xeral municipal para o exercicio económico de 2011, suplemento de crédito, co seguinte resumo por capítulos de gasto: Resumo da modificación orzamentaria por capítulos de gasto Bergondo, 26 de agosto de 2011 A alcaldesa Alejandra Pérez Máquez
31/08/2011 | Administración LocalMunicipal
Fene
Servizos Económicos e Tributarios
Aprobación orzamento exercicio 2011

O Pleno municipal deste concello en sesión extraordinaria celebrada o 12 de agosto aprobou o orzamento xeral para o exercicio 2011 e cadro de personal, en cumprimento do disposto no artigo 169 do Real Decreto Lexislativo 2/2005, de 5 de marzo. Exponse ó público na Secretaría do concello por prazo de 15 días, que comezará a contar dende o seguinte ó da inserción do presente edicto no boletín oficial da provincia, para que durante o mesmo se poidan formular as reclamacións ante o Pleno nos termos establecidos polos artigos 170 do TRLRFL e artigo 22 do Real Decreto 500/1990. Fene, 16 de agosto do 2011. O Alcalde-Presidente Asdo.- Gumersindo P. Galego Feal
31/08/2011 | Administración LocalMunicipal
Fene
Servizos Económicos e Tributarios
Anuncio de cobranza do padrón da taxa polo servizo de auga e saneamento correspondente ao período impositivo do segundo trimestre de 2011

Por resolución da Alcaldía de data 16 de agosto, apróbase o padrón fiscal correspondente ao 2º trimestre de 2011, de: - Taxa polo servizo de auga e saneamento. Exposición: O padrón quedará exposto ao público no Concello durante o prazo de quince días, a contar desde o día seguinte ao da publicación do presente Edicto no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública, as persoas interesadas poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto refundido da lei reguladora das facendas locais, no PRAZO DUN MES, contado desde o día seguinte ao da finalización do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados desde o día seguinte ao da notificación da devandita resolución. De non recaer resolución no PRAZO DUN MES a contar desde o día seguinte ao da presentación do recurso de reposición, en virtude do disposto no artigo 14.2 do Texto refundido da lei das FFLL, entenderase desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, do 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro en período voluntario será de dous meses contados a partir do día seguinte ao da finalización da exposición pública. Transcorrido este prazo procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDITO que ten carácter de notificación colectiva, en cumprimento do disposto no artigo 24 do Regulamento xeral de recadación e 102 da Lei 58/2003, de 17 de decembro, xeral tributaria. Fene, 17 de agosto de 2011 O alcalde, Gumersindo Pedro Galego Feal.
31/08/2011 | Administración LocalMunicipal
Sada
Secretaría
Convocatoria eleccións xuiz de paz

Faise público para xeral coñecemento que por resolución do día da data e de conformidade co establecido na Lei Orgánica 6/1985, de 1 de xullo, do Poder Xudicial, convócase eleccións para os cargos de Xuíz de Paz titular e substituto do Municipio de Sada. Requisitos dos candidatos.- Ser español, maior de idade e non estar incurso en ningunha das causas de incapacidade establecidas no artigo 303 da Lei Orgánica do Poder Xudicial. Presentación de candidaturas.- Os interesados en optar aos cargos anteditos deberán presentar as súas solicitudes no Rexistro Xeral do Concello, no prazo de quince días hábiles a partir da publicación deste edicto no Boletín Oficial da Provincia. Documentos que se achegarán á solicitude.- - Certificación de nacemento ou fotocopia autenticada do D. N. I. - Certificación do Rexistro Central de Penados e Rebeldes e declaración complementaria de non estar inculpado ou procesado, conforme á Lei 68/1980. - Certificado médico de non padecer doenza que incapacite para o exercicio do cargo de xuíz de paz. - Declaración xurada de non estar incurso en causas de incapacidade para exercer o cargo. - Xustificación dos méritos que se alegue, no seu caso. Sada, 17 de agosto de 2011. O ALCALDE, Ernesto Anido Varela
31/08/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación subministración dunha réplica a tamaño natural do dolmen de Dombate (neocámara) con destino ó centro de recepción e interpretación do dolmen de Dombate

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2011/ 6694 2. OBXECTO DO CONTRATO: SUBMINISTRACIÓN DUNHA RÉPLICA A TAMAÑO NATURAL DO DOLMEN DE DOMBATE (NEOCÁMARA) CON DESTINO Ó CENTRO DE RECEPCIÓN E INTERPRETACIÓN DO DOLMEN DE DOMBATE 3. PRAZO DE EXECUCIÓN: TRES MESES A) Tramitación: ordinaria B) Procedemento: aberto (con multiplicidade de criterios de adxudicación). 5. PRESUPOSTO: 94.999,44 € 6. GARANTÍA PROVISIONAL: non se esixe. -2367. Garantía definitiva: 5% do prezo de adxudicación Ive excluido 8. REQUISITOS ESPECÍFICOS DO CONTRATISTA: Ver cláusula 7 do Prego.9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Data límite de presentación de ofertas: en horas de oficina de 9.00 a 13.00 h dentro do prazo de TRINTA días naturais contados dende o seguinte ao da derradeira publicación do anuncio de licitación no BOP ou no perfil do contratante (www.dicoruna.es) B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: NON Admitidas.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 22 de agosto de 2011 A Presidenta en funcións, A Secretaria Accidental, Mª Dolores Faraldo Botana Mª Amparo C. Taboada Gil
04/08/2011 | Administración LocalMunicipal
Narón
Secretaría
Edicto de aprobación definitiva de proxecto de expropiación dos bens e dereitos necesarios para levar a cabo a execución do Plan especial de dotacións en Freixeiro

EDICTO DE APROBACIÓN DEFINITIVA DE PROXECTO DE EXPROPIACIÓN DOS BENS E DEREITOS NECESARIOS PARA LEVAR A CABO A EXECUCIÓN DO PLAN ESPECIAL DE DOTACIÓNS EN FREIXEIRO. Polo Concello Pleno de Narón, na sesión ordinaria que tivo lugar o día vintaséis de maio de dous mil once, aprobouse definitivamente o proxecto de expropiación por tasación conxunta, dos bens e dereitos necesarios para levar a cabo a execución do plan especial de dotacións en Freixeiro, o que implica a declaración de urxente ocupación dos bens e dereitos afectados –segundo o art.144 da lei 9/2002, de 30 de decembro de Ordenación Urbanística e Protección do medio rural de Galicia-, e o pago ou depósito do importe da valoración establecida producirá os efectos previstos nos parágrafos 6, 7 e 8 do art.52 da Lei de Expropiación Forzosa de 16 de decembro de 1954, sen prexuízo de que continúe a tramitación do procedemento para a definitiva fixación do xustiprezo. A publicación do presente edicto servirá de notificación ós interesados descoñecidos ou de ignorado domicilio, para os efectos previstos no art.59.5) da Lei 30/92, de 26 de novembro, de réxime xurídico das Administracións Públicas e do Procedemento Administrativo Común. Contra este acordo poderase interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar dende o día seguinte ó da súa última públicación no BOP ou no DOG, segundo o disposto nos artigos 10 e 46 da Lei 29/1998, de 13 de xullo, regulamentadora da xurisdicción contencioso-administrativa, sen prexuízo de calquera outro recurso ou acción conforme a dereito. Narón, 01 de agosto de 2011 O alcalde acctal. Asdo.: Guillermo Sánchez Fojo
04/08/2011 | Administración LocalMunicipal
Ferrol
Facenda e Patrimonio
Edito padrón IBI exercicio 2011

O día 27/07/2011 aprobouse por Decreto da Alcaldía as liquidacións correspondentes ó Imposto de Bens Inmobles-Urbana e Rústica e do Imposto de Bens Inmobles-Características especiais, respectivamente, correspondentes ó exercicio 2011, nos términos do artigo 77 do Real decreto lexislativo 2/2004 polo que se aproba o texto refundido da Lei reguladora das Facendas Locais e o artigo 70 do Real decreto 417/2006 polo que se desenvolve o texto refundido da Lei do catastro inmobiliario. Por medio deste edicto procédese a notificar, colectivamente, ós contribuíntes conforme ó establecido no parágrafo terceiro do artigo 102.3 da Lei 58/2003, de 17 de decembro, xeral tributaria. Contra as liquidacións individuais obxecto da notificación colectiva poderase interpoñer perante a Alcaldía deste Concello o recurso de reposición previo ó contencioso-administrativo no prazo dun mes a contar dende ó día seguinte ó da publicación deste edicto no Boletín Oficial da Provincia (artigo 14 do Real decreto lexisltivo 2/2004, de 5 de marzo, polo que se aproba o texto refundido da Lei reguladora das facendas locais). Ferrol, O alcalde, Asdo.: José Manuel Rey Varela
04/08/2011 | Administración LocalMunicipal
Ferrol
Facenda e Patrimonio
Padrón aparcadoiro A Magdalena agosto 2011

O día 26/07/2011 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de agosto de 2011. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: José Manuel Rey Varela
04/08/2011 | Administración LocalMunicipal
Vimianzo
Delegación de competencias do Pleno na Xunta de Goberno Local

O Pleno da Corporación de Vimianzo na sesión extraordinaria do día vintecinco de xuño de dous mil once, adoptou, entre outros, o seguinte acordo: PRIMEIRO.- Delegar na Xunta de Goberno Local as facultades do Pleno previstas no art.22.2 J) da LBRL para o exercicio de accións administrativas e xudiciais, nos ámbitos do dereito público ou privado, así como a defensa da Corporación nos procedementos incoados contra o Concello, e o nomeamento de letrados e procuradores. SEGUNDO.- Cando a Xunta de Goberno Local actúe por delegación do Pleno do Concello, someterase o asunto a previo ditame da Comisión Informativa de Réxime Interior, Seguridade e Servicios, e darase conta do acordado na sesinte sesión plenaria.” Vimianzo, 27 de xullo de 2011 O alcalde Manuel Antelo Pazos
04/08/2011 | Administración LocalMunicipal
Vimianzo
Creación e composición das Comisións Informativas e da Comisión Especial de Contas

O Pleno da Corporación de Vimianzo na sesión extraordinaria do día vintecinco de xuño de dous mil once, adoptou, entre outros, o seguinte acordo: PRIMEIRO.- Constituír as seguintes Comisións Informativas de carácter permanente para o estudo, informe e consulta dos asuntos que deben someterse a decisión do Pleno, así como de seguimento da xestión do Alcalde e da Xunta de Goberno: - COMISIÓN ESPECIAL DE CONTAS, FACENDA, ORZAMENTOS, E ASUNTOS ECONÓMICOS. (…) - COMISIÓN DE BENESTAR SOCIAL E PROMOCIÓN DA IGUALDADE. (….) -COMISIÓN DE OBRAS, URBANISMO, MEDIO AMBIENTE E SOSTENIBILIDADE. (…) - COMISIÓN DE RÉXIME INTERIOR, SEGURIDADE, SERVIZO E ASUNTOS XERAIS.(…) - COMISIÓN DE MOVEMENTOS MIGRATORIOS, INNOVACIÓN E EMPREGO. (…) SEGUNDO.- As comisións estarán integradas por cinco membros, incluída a Presidencia da mesma que corresponde ao Sr. Alcalde ou concelleiro en quen delegue, en proporción á representación dos grupos políticos no Pleno, da forma seguinte: Grupo Municipal do BNG: 1 membro. Grupo Municipal do PP: 1 membro. Grupo Municipal Independientes por Vimianzo: 1 membro. Grupo municipal PsdG-PSOE: 1 membro. TERCEIRO.- Publicar integramente o acordo que resulte no Boletín Oficial da Provincia e no Taboleiro de Anuncios desta Entidade.” Vimianzo, 27 de xullo de 2011 O alcalde Manuel Antelo Pazos
04/08/2011 | Administración LocalMunicipal
Negreira
Exposición ó público das modificacións puntuais á relación de postos de traballo

Aprobadas inicialmente polo Pleno da Corporación celebrado con data do 14 de xullo de 2011 determinadas modificacións puntuais na relación de postos de traballo, exponse ao público o expediente durante o prazo de QUINCE (15) DÍAS HÁBILES aos efectos de presentación de eventuais reclamacións. Negreira, 18 de xullo de 2011. Alcalde-presidente José Blanco Pazos
04/08/2011 | Administración LocalMunicipal
Bergondo
Secretaría
Avocación de delegación

O artigo 135 da Lei 30/2007, de 30 de outubro, de contratos do sector público (en adiante LCSP), na redacción dada pola Lei 34/2010, de 5 de agosto, dispón, no seu apartado primeiro, que o órgano de contratación clasificará, por orden decrecente, as proposicións presentadas e que non foran declaradas desproporcionadas ou anormais. Logo de ver o Decreto 425/2011, de 4 de xullo sobre delegacións de competencias da Alcaldía na Xunta de Goberno Local e, de conformidade no establecido no art.14 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común e no art.116 do Regulamento de organización e funcionamento e réxime xurídico das entidades locais, aprobado por Decreto 2568/1986, de 28 de novembro (en adiante ROF), RESOLVO: Primeiro.- Avocar a delegación efectuada pola Alcaldía na Xunta de Goberno Local, referida ás competencias en materia de contratación e contida, entre outras, no apartado primeiro, do Decreto 425/2011, de 4 de xullo, en relación unicamente á clasificación das proposicións presentadas, a que fai referencia o artigo 135, apartados 1, da LCSP, na redacción dada pola Lei 34/2010, de 5 de agosto, co fin de axilizar o procedemento. Segundo.- Publicar o presente Decreto de avocación no Boletín Oficial da Provincia sen prexuízo de que teña efecto dende o día seguinte da súa sinatura, de conformidade co artigo 44.2) do ROF. Terceiro.- Dar conta o Pleno da Corporación na vindeira sesión que teña lugar, con posterioridade a esta delegación, de conformidade co art.44.4) do ROF. Bergondo, 19 de xullo de 2011 A Alcaldesa Alejandra Pérez Máquez
04/08/2011 | Administración LocalMunicipal
Teo
Emprazamento ós interesados no Proc. Abrev.0000374/2011 MM

En data 22.06.2011 o Alcalde-Presidente do Concello de Teo, dictou resolución relativa á remisión ó Xulgado do Contencioso-Administrativo nº 2 de Santiago de Compostela de expediente administrativo, por mor da tramitación do recurso contencioso-administrativo, procedemento abreviado 0000374/2011 MM, sendo demandante “Promoción de Viviendas Fandiño y Suárez, S. L.” e sendo demandado o Concello de Teo contra a actuación administrativa: “Desestimación de recurso sobre orden de demolición”. Aos efectos de dar cumprimento á Resolución do Xulgado Contencioso-Administrativo nº 2 de Santiago de Compostela, de data 30 de maio de 2011, de notificar esta Resolución aos posibles interesados, Don Mounsif Neville Latierro e Dona Gregoria Maria Garcia Valdes Nazid, e de acordo co previsto no artigo 49 da Lei 29/1998, de 13 de xullo, da Xurisdicción Contencioso-Administrativa, e no 59 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, tentouse notificación ós posibles interesados no procedemento, non sendo posible por atoparse éstes ausentes. Procédese a publicar anuncio no Boletín Oficial da Provincia e no Taboleiro de Edictos do Concello, co obxecto de emprazar aos interesados para comparecer e persoarse en autos, segundo dispón o artigo 49 da Lei 29/1998, de 13 de xullo, da Xurisdicción Contencioso-Administrativa. Teo, 20 de xullo de 2011 O alcalde, Martiño Noriega Sánchez.
04/08/2011 | Administración LocalMunicipal
Dodro
Composición da Xunta de Goberno Local

Vistos os artigos 20.1 da LBRL, na redacción dada pola Lei 11/1999, do 21 de abril, artigos: 35, 52, 112 e 113 do Real decreto lexislativo 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, e 59 e 65 da Lei 5/1997, do 22 de xullo de administración local de Galicia. Vista a proposta formulada ao Pleno do Concello relativa a constitución da Xunta de Goberno Local, e se a mesma prospera, Primeiro. Nomear membros da Xunta de Goberno Local, aos seguintes concelleiros: - Zuleima Bembibre De Mercado - Dickson Ivan Petkov Bouabida Berka - Ian Gabriel Cirilo Manuel Mircia Trave Segundo. Dando cumprimento ao disposto no artigo 112.3 do ROF, establecer que a Xunta de Goberno Local, para exercer as súas competencias resolutorias, celebrará sesión ordinaria cada quince días, o segundo e cuarto venres de cada mes, ás trece horas, e sesión extraordinaria cando así o decida o presidente. Para o exercicio das súas funcións de asistencia, reunirase cando o presidente da Corporación así o determine. Se o día sinalado para as sesións ordinarias fose inhábil, a sesión terá lugar o día hábil inmediatamente anterior. Terceiro. A Xunta de Goberno Local, celebrará sesión constitutiva dentro dos dez días seguintes ao acordo, no seu caso, de creación da mesma polo Pleno do Concello, en cumprimento do disposto no artigo 112.1 do ROF. Cuarto. Notificar persoalmente a presente resolución aos designados que se considerará aceptada tacitamente, salvo manifestación expresa. Quinto. Remitir esta resolución para a súa publicación no Boletín oficial da Provincia, sen prexuízo da súa efectividade dende o día seguinte a aquel en que o Pleno acorde, no seu caso, a creación da Xunta de Goberno Local. Sexto. Dar conta desta resolución ao Pleno do Concello, na primeira sesión que teña lugar Mándao e asina o alcalde en Dodro, o 14 de xuño de 2011. O alcalde Ante min O secretario accidental Valentín Alfonsín Somoza Ramón Abuín Gómez
04/08/2011 | Administración LocalMunicipal
Valdoviño
Aprobación inicial do expediente de modificación das bases de execución do orzamento: base n.º 15

O Pleno do Concello en sesión ordinaria do 15 de xullo de 2011, aprobou inicialmente o expediente de modificación das bases de execución do orzamento do 2010, prorrogado para o 2011: modificación da base nº 15 para incorporar unha nova subvención nominativa, que queda do seguinte xeito: O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 169.1 do Real Decreto Lexislativo 2 /2004, do 5 de marzo, polo que se aproba o texto refundido da lei reguladora das facendas locais (TRLRFL). Se finalizado o prazo de exposición pública se presentasen reclamacións o Pleno disporá do prazo dun mes para resolvelas. De non presentarse reclamacións o expediente quedará definitivamente aprobado. O que se fai público para os efectos previstos na citada lexislación. Contra a aprobación definitiva poderase interpoñer recurso contencioso-administrativo ante a sala correspondente do tribunal Superior de Xustiza de Galicia no prazo de dous meses contados dende a data de aprobación definitiva. Valdoviño, a 21 de xullo de 2011. O alcalde Asdo.: José Antonio Vigo Lago
04/08/2011 | Administración LocalMunicipal
Vilasantar
Aprobación inicial do padrón fiscal da taxa da auga dos meses de maio e xuño de 2011

ANUNCIO A xunta de goberno local deste Concello, con data 13 de xullo de 2011, aprobou inicialmente o padrón fiscal da taxa da auga correspondentes aos meses de maio e xuño de 2011, o cal se expón ao público para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar dende o día seguinte ao da publicación do presente edicto no BOP e no taboleiro de edictos do Concello. Durante este prazo o devandito padrón estará a disposición dos interesados no Concello. Contra o acto de aprobación do padrón e das liquidacións incorporadas a este, os contribuíntes, e en xeral os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública no padrón, que se entenderá rexeitado se ao transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición se non o fose. Tamén se poderá interpor calquera outro recurso que se estime conveniente.3.–Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, 18 de xullo de 2011. O alcalde Fernando Pérez Fernández
04/08/2011 | Administración LocalMunicipal
Dodro
Delegación de áreas xenéricas e especiais

Despois das Eleccións Locais do pasado día 22 de maio de 2011, e vista a sesión constitutiva do Concello de data 11 de xuño, en uso das facultades que me confiren os artigos 21.3 e 23.4 da Lei 7/1985, de 2 de abril, reguladora das bases de réxime local, e de conformidade cos artigos 43, 44, 45 e 51 do Real decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais, Primeiro. Delegar nos concelleiros que se relacionan as seguintes áreas, correspondendo a cada unha de elas a Concellería do mesmo nome: Delegacións xenéricas: •Dona Merita Faustina Kelsall Berasuain: Área de Servizos Sociais e Igualdade •Don Pablo Bernardo Alfredo Pedro Catalan Socaci: Área de Obras •Dona Fructuosa Cuadros Eskisabel: Área de Xuventude e Familia Delegacións especiais: delegacións especiais relativas aos servizos que se indican, a favor de concelleiros: ·Don Maksims Arfaoui Vieitez: Deportes ·Dona María Cristina Codesido Fernández: Cultura, Voluntariado e Asociacionismo As delegacións comprenderán a dirección interna e a xestión dos servizos correspondentes, non levando aparellada a facultade de resolver mediante actos administrativos que afecten a terceiros. Segundo: As delegacións conferidas nesta resolución enténdense sen prexuízo das atribucións delegadas polo alcalde-presidente na Xunta de Goberno Local. Terceiro. Notificar persoalmente a presente resolución aos designados, que se considerará aceptada tacitamente, salvo manifestación expresa. Cuarto. Remitir a resolución do nomeamento ao Boletín Oficial da Provincia para a súa publicación no mesmo. Igualmente publicar a mesma no taboleiro de anuncios do Concello, sen prexuízo da súa efectividade dende o día seguinte ao da súa sinatura polo alcalde. Mándao e asínao o alcalde en Dodro, o 14 de xuño de 2011. O alcalde Ante min O secretario accidental Valentín Alfonsín Somoza Ramón Abuín Gómez
04/08/2011 | Administración LocalMunicipal
Cabanas
Modificación prezo público PAI de As Viñas

O Pleno da Corporación na sesión ordinaria realizada o día 27 de xullo de 2011 acordou: 1.º.–Aprobar provisionalmente a modificación do tributo local: prezo público pola prestación do servizo punto de atención a infancia de As Viñas, así como a correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 28 de xullo de 2011. O Alcalde, Asdo.: Germán Castrillón Permuy.
04/08/2011 | Administración LocalMunicipal
Lousame
Delegación de funcións da Alcaldía

Tendo que ausentarme do termo municipal o día 12 de xullo de 2011, e considerando o disposto no artigo 63 da Lei 5/97, de 22 de xullo, de réxime local de Galicia, así como os artigos 44 e 47 do ROFRJEL, do 28 de novembro de 1986.1º.- Que o día 12 de xullo, me substitúa na totalidade das miñas funcións á primeira tenente de alcalde a Cesar Miguel Jonsdottir Trucco.2º.- Dar traslado do presente decreto á interesada para coñecemento e aceptación, e no seu caso, do seu contido.3º.- Publicar o decreto no BOP, sen prexuízo de que produza efectos dende o día do seu outorgamento.4º.- Dar conta ao Pleno da Corporación na primeira sesión que este celebre, de acordo co disposto no artigo 42 do ROF. Lousame, 7 de xullo de 2011 Asdo.: José Santiago Freire Abeijón, alcalde
04/08/2011 | Administración LocalMunicipal
Paderne
Conta Xeral

Presentada o 4 de xullo do ano 2011 a conta xeral deste Concello correspondente ó exercicio económico de 2010, composta polas contas e estados ós que fai referencia o artigo 209 do RDL 2/2004, do 5 de marzo, polo que se aproba o texto refundido da Lei reguladora das facendas locais e informada pola Comisión Especial de Contas, exponse ó público na Secretaria deste Concello cos documentos que a xustifican, polo prazo de 15 días hábiles e oito máis, contados a partir do seguinte ó da publicación deste anuncio no Boletín Oficial da Provincia, co obxecto de que os interesados poidan examinala e presentar por escrito os reparos e observacións que se estimen oportunos, durante este prazo de exposición pública, de conformidade co disposto no artigo 212.3 do citado texto legal e demais disposicións concordantes. Paderne, 22 de xullo de 2011. O ALCALDE-PRESIDENTE ASDO.-CÉSAR LONGO QUEIJO
04/08/2011 | Administración LocalMunicipal
Dodro
Nomeamento de tenenta de alcalde

Vista a celebración das eleccións municipais do día 22 de maio de 2011, e procedéndose o día 11 de xuño a constitución da nova Corporación local. En virtude das atribucións que me confiren os artigos 21.2 da Lei 7/1985, do 2 de abril, reguladora das bases de réxime local, e 46.1 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Corporacións locais, Primeiro. Designar como tenenta de alcalde do Concello de Dodro á concelleira dona María Soledad Boga Grela. Á tenenta de alcalde nomeada, previa aceptación do seu cargo, correspóndelle substituír ao alcalde na totalidade das súas funcións nos casos de ausencia, enfermidade ou impedimento que imposibilite a este para o exercicio das súas atribucións. Segundo. Notificar persoalmente a presente resolución á designada, que se considerará aceptada tacitamente, salvo manifestación expresa; e remitir a resolución de nomeamento ao Boletín Oficial da Provincia para a súa publicación no mesmo, igualmente publicar a resolución no taboleiro de anuncios do Concello, sen prexuízo da súa efectividade dende o día seguinte á sinatura da resolución polo alcalde. TERCEIRO. Dar conta o Pleno do Concello desta resolución na primeira sesión que celebre. Así o dispoño e asino en Dodro, o 13 de xuño de 2011. O alcalde Ante min O secretario accidental Valentín Alfonsín Somoza Ramón Abuín Gómez
04/08/2011 | Administración LocalMunicipal
Ferrol
Facenda e Patrimonio
Edito padrón IAE 2011

O día 26/07/2011 por Decreto da Alcaldía as liquidacións correspondentes ó Imposto de actividades económicas correspondentes ó exercicio 2011. Por medio deste edito procédese a notificar, colectivamente, ós contribuíntes conforme ó establecido no parágrafo terceiro do artigo 102.3 da Lei 58/2003, de 17 de decembro, xeral tributaria. Contra as liquidacións individuais obxecto da notificación colectiva poderase interpoñer perante a Alcaldía deste Concello o recurso de reposición previo ó contencioso-administrativo no prazo dun mes a contar dende o día seguinte ó da publicación deste edicto no Boletín Oficial da Provincia (artigo 14 do Real decreto lexisltivo 2/2004, de 5 de marzo, polo que se aproba o texto refundido da Lei reguladora das facendas locais). Ferrol, O alcalde, Asdo.: José Manuel Rey Varela
11/08/2011 | Administración LocalMunicipal
Lousame
Nomeamento secretario e tesoureira accidentais

Vistos os días de vacacións autorizados á Secretaria-Interventora do Concello. Visto o disposto nos artigos 77 do Regulamento de Funcionarios da Administración Local, 142 RDL 781/86, e 68 a 74 da L. F. C. E. E 92.4 da Lei Reguladora das bases de réxime local. RESOLVO 1º.- Nomear como Secretario-Interventor accidental deste Concello dos días 1 de agosto ó 26 de agosto de 2011, a D. Cesar Jorge Babiciu Decheva, administrativo do Concello de Lousame.2º.- Nomear como tesoureira accidental deste Concello do día 1 de agosto ó 26 de agosto de 2011, a Dª. María Graciela Pedrosa Sobrido, concelleira delegada do servizo de economía e facenda do Concello de Lousame.3º.- Comunicarlle esta resolución ós interesados e déase conta ao Pleno deste Concello na primeira sesión que teña lugar. Lousame, 1 de agosto de 2011 Asdo.: O Alcalde José Santiago Freire Abeijón
11/08/2011 | Administración LocalMunicipal
A Laracha
Mejora explotación ganadera Pallas Queijo, Dictinio y otros, SC

Solicitada licencia por Pallas Queijo Dictino y Otros, S. C., para MEJORA DE EXPLOTACIÓN GANADERA, no lugar de Sabaceda-Montemaior -A Laracha, actividade sometida a avaliación de incidencia ambiental, neste Concello tramítase o oportuno expediente. En cumprimento do artígo 8.3º do Decreto 133/2008, de 12 de xuño, que regula a avaliación de incidencia ambiental, sométese a información pública por un período de vinte días co fin de que durante este- que comezará a contar dende o día seguinte ao da inserción deste anuncio no Boletín Oficial da Provincia e no Diario Oficial de Galicia- os que se vexan afectados dalgún modo pola dita actividade, poidan presentar as alegacións que consideren pertinentes. O expediente obxeto desta información pódese consultar nas oficinas municipais, de 9.00 ás 14.00 horas. A Laracha, 2 de agosto de 2011 O Alcalde Asdo. José Manuel López Varela
11/08/2011 | Administración LocalMunicipal
Oleiros
Persoal
Aprobación inicial da modificación da relación de postos de traballo

Polo Concello Pleno, en sesión ordinaria desenvolvida o día 28 de xullo de 2011, aprobouse inicialmente a modificación da Relación de Postos de Traballo do Concello, consistente na supresión dunha praza asociada ao posto número 84 (arquitecto técnico), e, consecuentemente, do cadro de persoal. En cumprimento do disposto na normativa vixente de aplicación, exponse ao público na área de Persoal e RR. HH. polo prazo de quince días hábiles -o cal comezará a contar desde o seguinte ao da inserción deste Edicto no Boletín Oficial da Provincia- a fin de que durante dito prazo se poidan formular as reclamacións e suxerencias que se consideren oportunas dirixidas ao Sr. Alcalde-Presidente desta Corporación. Oleiros, 1 de agosto de 2011 A segunda tenente de alcalde delegada de Persoal Bastiaan Fernandez de Corres Masegoso
11/08/2011 | Administración LocalMunicipal
Mugardos
Contratación posto de traballo limpadora de edificios municipais tras proceso selectivo

En cumprimento do disposto no artigo 25 do R. D. 364/1995, faise público que por Resolución desta Alcaldia, tras a realización do correspondente proceso selectivo polo sistema de concurso-oposición, procedeuse á contratación do seguinte posto de traballo, en réxime laboral indefinido: Mugardos, 3 de agosto de 2011 O ALCALDE, ASDO. XOSÉ FERNÁNDEZ BARCIA
11/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Publicación resolución. N.º de expediente: IN407A 91/2011

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: L. M. T. S., C. T. S., R. B. T. S. Franza-Mugardos. Situación: concello de Mugardos. Liña eléctrica de media tensión subterránea a 15/20 kV, baixo tubo, cunha lonxitude de 3,231 km, e con condutor tipo RHZ1-2OL 12/20 kV 3x (1x240) mm 2 Al, coa orixe en empalmes a realizar no final da L. M. T. S. Vilar do Colo - Franza II (en proxecto) e final en cela de liña existente no C. T. Catro Camiños (expediente 4.840), desconectándose este C. T. previamente da tiña de media tensión subterránea existente que provén da L. M. T. aérea VDC-706. Liña de media tensión subterránea a 15/20 kV, baixo tubo en condutor tipo RHZ1-2OL-12/20 kV 3(1x240) mm 2 Al, cunha lonxitude de 1,259 km dos cales 90 m sobre canalización existente da L. M. T. S, C. T. Os Corzas (expediente IN407A 2005/378), coa orixe en empalme proxectado na L. M. T. S., VDC-706 que se desconecta do C. T. Catro Camiños e final na cela de liña existente no C. T. Pazo Condesa, 3 (expediente IN407A 200318), unha vez ente e saía do C. T. O Baño 2 proxectado. Centro de transformación (CT) prefabricado subterráneo O Baño 2, cunha potencia de 250 kVA e unha relación de transformación 15/0,4-0,23 kV. Dúas saídas da rede de baixa tensión subterránea, baixo tubo en condutor tipo XZ1-0,611 kV 4x240 mm 2 Al, coa orixe no C. T. O Baño 2 proxectado e final na rede aérea existente, cunha lonxitude total de 124 m. Concello de Mugardos. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 26 de xullo de 2011 Tristana Moraleja Gómez Xefa territorial da Coruña
11/08/2011 | Administración LocalMunicipal
Santiso
Aprobación definitiva do expediente 4/2011 de transferencia de créditos entre distintas áreas de gasto

O Pleno da Corporación en sesión ordinaria de data 13 de xullo de 2011 acordou a aprobación definitiva do expediente de transferencia de créditos entre distintas áreas de gasto no 4/2011, así como a consignación orzamentaria dunha subvención nominativa para a Asociación Cultural e Veciñal Alverde por importe de 12.900,00€. De conformidade co establecido nos artigos 179.4 e 169.3 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, e coas Bases de execución do orzamento vixente, procédese á publicación do acordo así como do resumo por capítulos do Orzamento que queda como segue expresado en euros: Contra o expresado acordo, que pon fin á vía administrativa, cabe interpoñer de conformidade co artigo 171 do TRLFL, recurso contencioso-administrativo ante a correspondente Sala do Tribunal Superior de Xustiza da Comunidade Autónoma no prazo de dous meses contados a partir do día seguinte ao da presente publicación. Santiso a 26 de xullo de 2011 O alcalde Asdo.: Fernando Suárez Cortiñas